

REPUBLIKA HRVATSKA

MINISTARSTVO PRAVOSUĐA I UPRAVE

UPRAVA ZA ZATVORSKI SUSTAV

I PROBACIJU

Kaznionica u Lepoglavi

Klasa: 112-03/24-01/07

Urbroj: 514-10-05-02-01-24-11

Lepoglava, 10. svibnja 2024.

**OBAVIJEST I UPUTA KANDIDATIMA O PROVEDBI POSTUPKA TESTIRANJA,**

**TE VREMENU I MJESTU ODRŽAVANJA TESTIRANJA KANDIDATA**

Testiranje kandidata u postupku oglasa KLASA: 112-03/24-01/07 objavljenog na web stranici Ministarstva pravosuđa i uprave ([mpu.gov.hr](http://www.mpu.hr)) za prijam u državnu službu službenika na određeno vrijeme u Ministarstvo pravosuđa i uprave, Upravu za zatvorski sustav i probaciju, Kaznionicu u Lepoglavi za radno mjesto:

**ODJEL FINANCIJSKO KNJIGOVODSTVENIH POSLOVA**

**1. strukovni učitelj – za prodaju robe za zatvorenike – 1 izvršitelj/ica**

**održat će se dana 16. svibnja 2024. godine (četvrtak) u Kaznionici u Lepoglavi,**

**Hrvatskih pavlina 1, s početkom u 09,00 sati.**

*Pravila testiranja:*

Testiranju mogu pristupiti svi kandidati koji su dostavili pravovremenu i urednu prijavu i koji ispunjavaju formalne uvjete iz oglasa, a ne mogu pristupiti osobe koje su dobile obavijest da se ne smatraju kandidatima prijavljenim na oglas.

Po dolasku na testiranje od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta, a kandidati koji ne mogu dokazati identitet ne mogu pristupiti testiranju.

Smatra se da je kandidat koji nije pristupio testiranju povukao prijavu na oglas i više se ne smatra kandidatom.

Nakon utvrđivanja identiteta, kandidati će pristupiti provjeri znanja rada na računalu.

Provjera znanja vrednuje se bodovima od 0 d 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri ako je dobio najmanje 5 bodova.

Kandidat/kinja koji/a ne zadovolji na provedenoj provjeri ne može sudjelovati u daljnjem postupku.

Kandidati koji su zadovoljili na provjeri znanja rada na računalu, pristupaju razgovoru s Komisijom (intervju).

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat/kinja zadovoljio/la na intervjuu ako je dobio/la najmanje 5 bodova.

*Za vrijeme provjere znanja nije dopušteno:*

- koristiti se bilo kakvom literaturom odnosno bilješkama te koristiti mobitel ili druga komunikacijska sredstva,

- napuštati prostoriju u kojoj se provjera obavlja,

- razgovarati s ostalim kandidatima niti na drugi način remetiti koncentraciju kandidata.

Kandidati koji bi se ponašali neprimjereno ili bi prekršili jedno od gore navedenih pravila biti će udaljeni s testiranja i njihov rezultat Komisija neće bodovati.

Sa sadržajem i načinom provjere znanja, sposobnosti i vještina kandidati su upoznati u objavi „Opis poslova radnog mjesta, podaci o plaći, sadržaju i načinu provjere znanja, sposobnosti i vještina“ koja je objavljena istovremeno s oglasom na web stranici Ministarstva pravosuđa i uprave.

**Komisija za provedbu oglasa**